****

##### ЧӐВАШ РЕСПУБЛИКИН

##### САККУНӖ

ЧӐВАШ РЕСПУБЛИКИН

"ЧӐВАШ РЕСПУБЛИКИНЧИ ОБЩЕСТВӐЛЛА ТӖРӖСЛЕВ ҪИНЧЕН" САККУНӖН 6 СТАТЙИНЕ УЛШӐНУСЕМ КӖРТЕССИ ҪИНЧЕН

*Чӑваш Республикин Патшалӑх Канашӗ*

*2020 ҫулхи ака уйӑхӗн 29-мӗшӗнче*

*йышӑннӑ*

1 статья

Чӑваш Республикин "Чӑваш Республикинчи обществӑлла тӗрӗслев ҫинчен" 2015 ҫулхи раштав уйӑхӗн 29-мӗшӗнчи 86 №-лӗ саккунӗн (Чӑваш Республикин Саккунӗсен пуххи, 2015, 12 №; "Республика" хаҫат, 2018, авӑн уйӑхӗн 26-мӗшӗ) 6 статйине ҫакӑн пек улшӑнусем кӗртес:

1) ҫакӑн пек ҫырса 51-мӗш пай хушса хурас:

"51. Чӑваш Республикин ӗҫ тӑвакан власть органӗсен ҫумӗнчи об­ществӑлла канашсене конкурса тӗпе хурса йӗркелеҫҫӗ. Конкурс йӗркелӳҫи Чӑваш Республикин ӗҫ тӑвакан влаҫӗн тивӗҫлӗ органӗ пулса тӑрать.

Конкурс ирттермелли йӗркене Чӑваш Республикин ӗҫ тӑвакан влаҫӗн тивӗҫлӗ органӗ Чӑваш Республикин Общество палатипе килӗштерсе па­лӑртать.";

2) 6-мӗш пайра пӗрремӗш предложенине "Обществӑлла канаш йышӗ" сӑмахсем хыҫҫӑн ", ҫав шутра конкурса тӗпе хурса суйласа илнӗ кандидатурӑсен шутӗнчен йӗркеленӗ," сӑмахсем хушса хурас.

2 статья

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗн тивӗҫӗсеневӑхӑтлӑха пурнӑҫлакан | О. Николаев |

Шупашкар хули